**OBČINSKI SVET**

**KOMISIJA ZA MANDATNA VPRAŠANJA, VOLITVE IN IMENOVANJA**

Številka: 0401-0001/2022-4

Bukovica, 4. 4. 2022

Zadeva:

**PONOVNI JAVNI POZIV K POSREDOVANJU PREDLOGOV KANDIDATOV ZA ČLANE OBČINSKE VOLILNE KOMISIJE**

Komisija za mandatna vprašanja, volitve in imenovanja je 24. 2. 2022 pričela s postopkom za imenovanje Občinske volilne komisije za štiriletno obdobje. Na Javni poziv je prispelo manj pisnih predlogov za kandidate, kot jih je potrebno za imenovanje občinske volilne komisije, zato ponovno objavljamo javni poziv.

Skladno s 35. čl. Zakona o lokalnih volitvah (Uradni list RS, št. 94/07 - uradno prečiščeno besedilo, 45/08, 83/12, 68/17, 93/20 - odl. US) Občinsko volilno komisijo sestavljajo predsednik in namestnik predsednika, ki se ju imenuje izmed sodnikov ali drugih diplomiranih pravnikov, ter 3 člani in 3 namestniki članov, ki se jih imenuje po predlogih političnih strank, drugih organizacij občanov v občini ter občanov.

Komisija za mandatna vprašanja, volitve in imenovanja na podlagi 35. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) poziva k oddaji pisnih predlogov kandidatov za člane Občinske volilne komisije, ki jih je mogoče vložiti najkasneje do 19. 4. 2022, na naslov: Občina Renče-Vogrsko - KMVVI, Bukovica 43, 5293 Volčja Draga.

Predlog naj vsebuje:

* ime in priimek, naslov, rojstni datum ter kontaktno številko kandidata,
* Ime in priimek ter naslov predlagatelja
* kratko obrazložitev kandidature

Predlogu je potrebno priložiti:

* podpisano izjavo kandidata, da s kandidaturo soglaša (Obrazec: IZJAVA KANDIDATA)
* kratek življenjepis
* fotokopijo potrdila o izobrazbi

Pri predlogih je potrebno upoštevati, da so v skladu s 24. čl. Zakona o volitvah v državni zbor (Uradni list RS, št. 109/06 - uradno prečiščeno besedilo, 54/07 - odl. US, 35/14 - odl. US, 23/17, 29/21) člani volilnih organov lahko le osebe, ki imajo volilno pravico, prav tako ne morejo biti člani več kot enega volilnega organa. V skladu s 25. čl. navedenega zakona član Občinske volilne komisije ne more hkrati kandidirati na volitvah in ne more biti določen za predstavnika ali zaupnika liste kandidatov.

.

41. člen Zakona o lokalnih volitvah določa:

*Občinska volilna komisija:*

*1. skrbi za zakonitost volitev v občinski svet;*

*2. potrjuje posamične kandidature oziroma liste kandidatov in sestavlja sezname kandidatov oziroma list kandidatov;*

*3. določa volišča;*

*4. imenuje volilne odbore;*

*5. ugotavlja rezultate glasovanja in razglasi, kateri člani občinskega sveta so izvoljeni ter daje poročila o izidu volitev;*

*6. opravlja in vodi neposredno tehnično delo v zvezi z volitvami;*

*7. opravlja druge naloge, ki jih določa ta zakon.*

Obrazec »izjava kandidata« je dostopen na spletni strani [www.rence-vogrsko.si](http://www.rence-vogrsko.si) in v glavni pisarni na sedežu občinske uprave na naslovu Občina Bukovica 43, 5293 Volčja Draga.

Predloge najkasneje do 19. 4. 2022 oddate osebno na sedežu občinske uprave ali po e-pošti na: info@rence-vogrsko.si ali po pošti na naslov: Občina Renče-Vogrsko, Bukovica 43, 5293 Volčja Draga, s pripisom »Za KMVVI«.

Komisija bo prejete predloge obravnavala na seji komisije.

**Predsednica KMVVI
Florida Petelin, l. r.**